Aalborg Stiftstidende, 1829-10-21
Ved den Allerhøiestes Styrelse er en evig Fredstractat med Porten undertegnet i Adrianopel den 14de September af begge Magters Befuldmægtigede. Det er almindelig bekjendt, at ikkun Nødvendigheden tvang ops til at drage Sværdet. J denne hellige Kamp til port Riges Beskyttelse have vore kjære Undersaatter af varm Hengivenhed for Tronen og Fædrenelandet med ver bragt deres Kræfter og deres Formue til Offer. Gud har velsignet vort forehavende. Ruslands tappre Krigere have givet nye Beviser paa deres Heltemod, baade i Europa og Asien, baade til Lands og til Søes; de have seiret over Naturhindringerne og over en fortvivlet Fiendes haardnakkede Modstand. Rask ilende fra Seier til Seier gik Hæren over Saganlugt Bjergene, trængte frem over Balkanen og stod for Constantinopels Porte. De fredelige Jndvaanere bleve behandlede med Skaansel, Menneskelighed og Mildhed. Ogsaa i Seierens og Hæderens Dage var Rusland ligelangt fra Erobringsyge og Begjærlighed efter nye Lande og undlod intet Forsøg paa at stemme Porten til at gjenoprette den gode Forstaaelse. Efter enhver Seier tilbød vore Hærførere efter vor befaling Fred og Venskab. Alt var forgiæves. Først da vore Tropper nærmede sig Constantinopel, overtydedes Sultanen, ved vor Adfærd om, at vi ikke sigtede til at tilintetgjøre hans Herredømme, men blot til at sikkre os Tractatens Opfyldelse; da indsaae han vore Hensigters Reenhed og rakte Haanden til at antage en Fred, som gjentagne Gange var ham tilbuden. Denne Fred forskaffede Rusland rige og vigtige Fordele, erhvervede ved vore Krigeres Blod. Dardanellerne og Bosphorus ere for stedse aabnede for alle Nationers Handel uden Undtagelse. De russiske Grændsers Sikkerhed, i Særdeleshed fra den asiatiske Side, er fuldkommen beskyttet ved Foreningen af Fæstningerne Anapa, Poti, Achalzik, Aschur og Achalkalaky med vort Rige. De tidligere Tractater med Porten ere af den anerkjendte i deres hele Kraft. Erstatningen af Krigsomkostningerne og vore Undersaatters private Tab er garanteret. Efter gjensidig Overeenskomst har man oprettet en Quarantaine-Cordon langs med Donauen og derved sat fordobblede Skranker for Pesten, som tilforn ikke sjelden truede det sydlige Rusland. Der er ogsaa taget velgjørende Hensyn paa de af vore Troesforvantes Skjæbne, over hvilke den ottomanniske Port hersker; Fyrstendømmerne Moldau og Wallachiet ere befæstede i deres Rettigheder og deres Velstand sikkret og forøget. Serviens Rettigheder, hvis Bestemmelser i Tractaten til Bucharest og Conventionen i Akjerman ei vare opfyldte, træde nu i Kraft. Grækenlands politiske Tilværelse, som af Rusland i Forening med de allierede Magter, England og Frankrig, var bestemt, er ubetinget anerkjendt af Porten. Disse ere Grundbetingelserne for en Fred, som giør den forønskede Ende paa en haardnakket Krig. J det vi forkynde vore kjære og troe Undersaatter denne nye Gave af det allerhøieste Væsen, bringe vi i Forening med dem den Almægtige et hjerteligt Takoffer for, at hans Styrelse saaledes har forøget vort kjære Fædrenelands Held og Hæder. Maatte da denne Freds Frugter yde vore troe Undersaatter de Fordele og den Nytte, som er Gienstanden, for vore utrættelige Bestræbelser.